hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu ca hu en hu en hu
Mobilmentor, a segítség házhoz megy
Függőség kezelés diszkrét és hatékony megoldásokkal!
Nem tudom abbahagyni az alkohol fogyasztását. Úgy is elmehetek önhöz?
Mindenképpen! Ön tulajdonképpen produkálja a betegsége tüneteit, tehát a közös célunk a tartós absztinencia, a józanság elérése. Próbálja leküzdeni a szégyenérzetét, jöjjön el, hogy kijózanodhasson!
Meddig tart az adikktológiai konzultációs folyamat?
Általánosságban elmondható, hogy 10 alkalom elegendő szokott lenni a változás eléréséhez. Ez nyilván függ az ön állapotától, erőforrásaitól, szerfogyasztási szokásaitól, mennyiségétől stb. Az előrehaladást 5 alkalom után közösen értékeljük, és döntünk a folytatásról. Természetesen minden ülés után az konzultáció megszakítható.
Ön addiktológus orvos? Tud felírni gyógyszert?
Nem, nem vagyok orvos! Gyógyszert csak orvos írhat fel önnek. Végzettségeim: Szociális munkás diploma, család -rendszer terapeuta, megoldásfókuszú coach, nemzetközi akkreditációval. 2001 óta foglalkozom függőségben szenvedőkkel és szerhasználókkal. Hivatásom előtt én magam is hat évig függő voltam. Dolgoztam a szociális szférában ambuláns és bentlakásos rehabilitációs részlegen is. Legutóbb egy serdülő rehabilitációs otthonnak voltam a programvezetője. Azt javaslom, hogy amennyiben gyógyszerre van szüksége, úgy keressen fel egy pszichiátert vagy addiktológus orvost. Szükség esetén szívesen javaslok megfelelő kollégát önnek. Az addiktológiai tanácsadás, konzultáció elsősorban a személyes változást célozza meg és viselkedésváltozást eredményez. Ebben a folyamatban tudok önnek segíteni.
Helyileg ön hol tart még addiktológiai konzultációt?
Jelenleg két lehetőség közül választhat. A magán irodám Budapesten található a budai oldalon, ill. Bizonyos esetekben házhoz is megyek. Ez a Mobil Mentor szolgáltatásom. Alapvetően diszkrét és kényelmes privát irodámban folyik az addiktológiai konzultáció. Címem: Budapest, XII. Hollósy Simon utca 32. Fsz. Kaputelefon: 3. Váróhelyiség nincsen, így nem fog találkozni senkivel sem. Minden esetben időpont egyeztetés szükséges. Az időpontokat hétfőtől, péntekig 9:00 órától 18:00 óráig van módomban adni. Ez azt jelenti, hogy a legkésőbbi időpont a 18:00 óra. A magán irodám egy szobából, fürdőszobából és teakonyhából áll. Meg tudom kínálni teával, kávéval, ásványvízzel.
Be lehet feküdni drog vagy alkohol problémával?
Nem! Én kifejezetten ambulánsan foglalkozom az ügyfeleimmel, addiktológiai konzultációk alkalmával. Ez azt jelenti, hogy heti rendszerességgel konzultálunk. Bentlakásos addiktológiai rehabilitációról, a magán, állami, egyházi intézményekről tudom informálni személyesen.
Addiktológiai témájú előadást, drogprevenciót szeretnék rendelni. Mit kell tennem?
Jó helyen jár! Semmi mást nem kell tennie csak ír nekem egy emailt a kapcsolat menüben és én mielőbb felveszem önnel a kapcsolatot. Megbeszéljük a részleteket. Az adott iskolára személyre szabjuk a programot.
Természetesen igen. Szakmai hitvallásom, hogy minden függőség egy tőről fakad. Azaz, a függőségek kezelésén belül nincs értelme specializálódni. Azzal „gyógyítható” ami hiányzik az életéből! Amennyiben kokain problémái vannak, kérem keresse fel a https://kokainfuggoseg.hu/ oldalamat, ahol bővebb információkat kaphat.
Ön magán addiktológus. Titoktartást vállal?
Igen, magánszolgáltató vagyok. A segítő szakma minden területén az etikai kódex határozza meg a titoktartást és egyéb etikai kérdéseket. Biztos lehet benne, hogy teljes titoktartással és diszkrécióval dolgozom.
Mit tegyek ha az addiktológiai konzultáció során visszaesek?
Legfontosabb, hogy ne szégyellje és ne legyen bűntudata. Előttem meg pláne nem kell rosszul éreznie magát. A legjobb, amit tehet, hogy ennek ellenére eljön és őszinte marad a konzultációk során. A megcsúszásokkal és visszaeséssel lehet és kell dolgoznunk.
Jól értem? Van olyan szolgáltatás, amikor az addiktológus házhoz megy?
Igen! Jól érti. Van egy olyan szolgáltatásom, amikor én megyek el önhöz. Vannak élethelyzetek, amikor ön nem tud eljönni hozzám, ezért nekem kell elmennem az ön otthonába. Így teljes mértékben kényelmes szolgáltatást kaphat, időt és energiát spórolhat, maximális diszkréció mellett.
Meddig mondhatom le az addiktológiai konzultációs időpontot?
Mielőtt eljönne hozzám érdemes elolvasni a „megállapodás addiktológiai konzultációra” c. Dokumentumot. „Az ügyfél vállalja, hogy rendszeresen eljön a találkozókra nyitottan őszintén kommunikál az őt foglalkoztató kérdésekről érzéseiről gondolatairól továbbá fizeti a konzultációs díjat. A konzultációs díj akkor is fizetendő, ha az ügyfél távol marad az ülésről. Ez alól kivétel, baleset, kórházi ápolás, illetve ezekkel megegyező fajsúlyú esemény. Amennyiben 24 órával a konzultációs időpont előtt az ügyfél a találkozót lemondja, úgy a konzultációs díjat nem kell megfizetni!”
Nincs érvényes TB kártyám. Így is mehetek önhöz?
Természetesen igen. Én magán addiktológiai szolgáltatást nyújtok. Nem kell hozzá érvényes TB kártya, hiszen nem vagyok egészségügyi intézmény.
A párom vagy a gyermekem függő és nem kér segítséget. Mit tehetek?
Gyakran találkozom azzal, hogy a függő családtagja kér segítséget. Én abban hiszek, hogy a család egy rendszer. Amennyiben egyik tagja változik vagy változtat, úgy az hatással van a többi tagra is és kénytelenek ők is változni. Ezért van nagyon nagy jelentősége a hozzátartozói konzultációnak! Én nem mondom, hogy csak akkor van értelme segíteni ha az érintett is akarja. Ez gyakran nem így van! Párján vagy gyermekén úgy is tudunk segíteni ha ő még nem tart ott. El kell érnünk, mielőbb, hogy motivált legyen. Arra, hogy ezt elérjük vannak megfelelő módszerek, eszközök amelyeket megtanítok önnek.
Amennyiben úgy érzi, hogy az életében túl nagy szerepet tölt be a függőség és szeretne egy hatékony és diszkrét megoldást választani, akkor ne habozzon, vegye fel velem a kapcsolatot!
Kérjen segítséget! Hívjon bizalommal!
Hívását munkanapokon 8 órától 18 óráig tudjuk fogadni.
+36 30 3155 746
Ügyfeleimnek maximális diszkrécióval és titoktartási kötelezettséggel tartozom!
Személyes bemutatkozó honlapom: orsolicszeno.hu
Ügyfeleim elégedettsége nem csak, hogy szakmai sikerem, de a személyes örömöm is egyben, hiszen egy újabb változásnak a részese lenni legalább akkora öröm, mint egy új élet születése.
honlapot & sablont készítette